Madagascar: Escape 2 Africa (2008)    "You got to move it move it"    Esimesest "Madagascar'ist" teada olevad New Yorki loomaaia  elanikud lõvi Alex, sebra Marty, kaelkirjak Melman ja jõehobu Gloria on jätkuvalt Madagascaril, kuid plaanivad koju sõita pingviinide juhatatud lennukiga. Kahjuks tekivad aga sõidul komplikatsioonid ning nad teevad hädamaandumise keset Aafrikat.      Täiesti üllatavalt hea film. Mulle meeldis "Madagascar", kuigi see polnud midagi nii erilist.  Teine osa on aga täis tegevust ja nalju ja tõesti väärib inimeste poolehoidu.    Teatud osa oli sellel kanda muidugi pingviinidel, kes said õnneks seekord palju rohkem screen-time'i. Kohutavalt naljakas dialoog, nende iseloomud on nii armsad ja ühel neist on väga lahe aktsent.    Teiseks vahvaks asjaks oli see, et vanatädike, kes esimeses osas Alexile käekotiga virutas, on tagasi ja sõjakam kui varem.    Ja muidugi see poleks Madagascar, kui poleks "I like to move it" lugu -  muudab filmi täiuslikuks. Parim.. lugu.. eales. Eriti selle leemuri aktsendiga.    See põhiline kamp eriti ei huvitanud (taaskord), kuigi Chris Rock'i häälega sebra oli jätkuvalt lahe.    Kergelt hakkas küll teine osa meenutama "Lion King'i", kui konflikti sattusid alfaisasest lõvi ja n-ö. "kuritahtlik lõvi" - isiklikult kartsin, et lähebki nii kurvalt kui eelmainitud filmis ja alfa saab surma, poeg nutab ja kogu film langeb masendusse. Siiski aga hoiti masendavaid asju minimaalsena ja enamik  aega sai naerda ja toimuvat nautida.    Tõesti-tõesti soovitan.    Private: In case of a loss of oxygen, please place your masks over your faces to hide your terrified expressions from the other passengers.    Nana: You're a bad kitty!    Hinnang: 8/10    Posted by: Shin